ນັກຮຽນຜູ້ລອດຊີວິດຈາກ ເຮືອຂ້າມຟາກເກົາຫລີໃຕ້ຫຼົ້ມ ສືບຕໍ່ໃຫ້ການ ຢູ່ສານ (ວີດີໂອ)
ຄາດ​ວ່າ​ ນັກຮຽນ​ທັງ​ໝົດ 75 ຄົນ ​ທີ່​ລອດ​ຊີວິດ​ມາ​ໄດ້ ຈະ​ໄປ​ໃຫ້​ການ​ຕໍ່​ສານ​ ໃນ​ການ​ດຳ​ເນີນ​ຄະດີ ​ ພວກ​ລູກ​ເຮືອ ທີ່​ປະ​ເຊີນ​ກັບ​ຂໍ້​ຫາ​ຫລາຍ​ກະ​ໂທ​ງ ຮວມທັງການຄາດຕະກຳ.
ທີ່ເກົາຫຼີໃຕ້ ພວກນັກຮຽນທີ່ລອດຊີວິດມາໄດ້ ຈາກເຮືອ ຂ້າມຟາກ Sewol ທີ່ຫລົ້ມນັ້ນ ສືບຕໍ່ໃຫ້ການ ຕໍ່ຕ້ານພວກ ລູກເຮືອຈຳນວນ 15 ຄົນ ຜູ້ທີ່ໄດ້ໜີອອກຈາກເຮືອໄປ ໃນຂະນະທີ່ມັນກຳລັງຈົມລົງນ້ຳ ໃນມື້ທີສອງຂອງການໃຫ້ປາກຄຳຕໍ່ສານ ໃນການດຳເນີນ ຄະດີຢູ່ເມືອງ Ansan ໃນວັນອັງຄານມື້ນີ້ ນັກຮຽນໄວລຸ້ນ ເຫລົ່ານັ້ນ ໄດ້ກ່າວເຖິງພຶດຕິກຳອັນກ້າຫານ ຂອງເພື່ອນ ນັກຮຽນດ້ວຍກັນ ທີ່ພາກັນເອົາເສື້ອຊູຊີບອອກມາຢາຍ ໃນຂະນະທີ່ເຮືອກຳລັງຈົມນ້ຳ ບາງຄົນກໍເລົ່າວ່າ ເຂົາເຈົ້າໄດ້ຮັບການຊ່ວຍຊີວິດມາແບບໃດ ໂດຍ ເພື່ອນຜູ້ໂດຍສານ ນຳກັນ ທີ່ໄດ້ຢ່ອນຜ້າກັ້ງແລະທໍ່ສີດນ້ຳດັບໄຟ ລົງມາດຶງເຂົາເຈົ້າຂຶ້ນໄປ ໃນຂະນະທີ່ ເຮືອງ່ຽງລົງເລື້ອຍໆນັ້ນ ຄາດວ່ານັກຮຽນທັງໝົດ 75 ຄົນທີ່ລອດຊີວິດມາໄດ້ ຈະໄປໃຫ້ການຕໍ່ສານ ໃນການ ດຳເນີນຄະດີພວກລູກເຮືອ ທີ່ປະເຊີນກັບຂໍ້ຫາຫລາຍກະໂທງ ຈາກຕັ້ງແຕ່ຂໍ້ຫາຄາດ ຕະກຳ ໄປຈົນຮອດການລະເລີຍຕໍ່ໜ້າທີ່ ຍ້ອນໄດ້ສະລະເຮືອໄປກ່ອນຜູ້ໂດຍສານ ໃນວັນຈັນວານນີ້ ນັກຮຽນກຸ່ມນຶ່ງໄດ້ບັນລະຍາຍເຖິງເຫດການຕ່າງໆທີ່ເຕັມໄປດ້ວຍ ຄວາມສັບສົນອົນລະມ່ານ ແລ້ວກ່າວວ່າ ພວກລູກເຮືອໄດ້ ສັ່ງພວກເຂົາເຈົ້າໃຫ້ຢູ່ໃນ ຫ້ອງຂອງເຂົາເຈົ້າ ຊ້ຳແລ້ວຊ້ຳອີກ ເຖິງແມ່ນວ່າລະດັບນ້ຳທະເລທີ່ໄຫລເຂົ້າມາໃນ ເຮືອສູງຂຶ້ນເລື້ອຍໆກໍ່ຕາມ ເຮືອຂ້າມຟາກ Sewol ໄດ້ປິ້ນຂວ້ຳ ແລ້ວຈົມລົງ ເມື່ອວັນທີ 16 ເມສາທີ່ຜ່ານມາ ເຮັດ ໃຫ້ປະມານ 300 ຄົນເສຍຊີວິດ ສ່ວນຫຼາຍແລ້ວ ແມ່ນພວກນັກຮຽນມັດທະຍົມ ຈາກ ນະຄອນ Incheon ທີ່ກຳລັງພາກັນໄປທັດສະນະສຶກສາ ຢູ່ສະຖານຕາກອາກາດອັນ ເປັນທີ່ນິຍົມຫຼາຍ ໃນ ເກາະ Jeju ໂສກນາດຕະກຳນີ້ ເປັນເຫດການທີ່ເຮັດໃຫ້ມີຄົນ ເສຍຊີວິດຫຼາຍທີ່ສຸດຂອງເກົາຫຼີໃຕ້ ໃນຮອບຫລາຍທົດສະວັດ